《陈橘山挽诗 其三》
宋代·林希逸

几年漫仕贫如故，半世投閒乐远谗。无八九椽多借宅，得三百户谩题衔。

初留兰省交吟卷，再见芝山送别帆。何月得寻埋玉处，天南凄恻梦松杉。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。